غلا (وټه)
غلا په پټه توگه له خوندي ځای او یا له ساتونکې څخه د بل چا مال اخستل دي. پدې شرط چې نصاب ته ورسیږي چې له لس شرعي روپیو څخه عبارت دي. په پورته نصاب باندې په یو حدیث کښې صراحت هم شوې دی، نبي ص فرمایلي دي لا قطع فیما دون عشرة دراهم یعنې: د لسو درهموڅخه په کم مقدار کښې دلاس قطعه نشته. هغه غلا چې شرعي غلا ده، داسې تعریف کیږي چې څوک محروز ساتل شوې پردې مال مال په پټه سره واخلي نو دا کار په شرع کښې د غلا په نامه یادیږي. ب: د غلا شرعي حکم: د الله تعالی په کتاب ، نبوي سنتو او د امت په اتفاق سره حرامه ده الله تعالی فرمایلي دي والسارق والسارقة فاقطعوا ایدیهما جزاء بما کسابا نکالا من الله والله عزیزحکیم المائدة۳۸ یعنې:او غل که ښځه وي او که نارینه د دوی لاسونه پریکړئ دادهغو د خپلې گټې بدله ده اودالله له لوری د عبرت وړ سزا ده الله پرټولو غالب دی اوهغه د پوهې او حکمت څښتن دی . همدا رنگه نبي ص په یو حدیث کې ویلي دي لعن الله السارق یسرق البیضة فتقطع یده ععنې الله تعالی دې په هغه غله لعنت وکړي چې د هگۍ په غلا لاس پورې کړي او بیا یې لاس غوڅ کړی شي . همدارنگه هغه ټولنه چې په هغې کې لسگونه چپاولگر،دغلاگرو بانډونه او ظالم وگړي وجود لري د دغې ټولنې حالت به څنگه وي؟ په دغه شان ټولنه کې هغه څوک چې کار کوي د خپل کار له ثمرې څخه نه برخمن کیږي او یو شمیر کسان چې هیڅ کار نه کوي د نورو د زیار او کار میوه په جیبونو کې اچوي. سرچینې